07/05/2010 | Administración LocalMunicipal
Fisterra
Normativa urbanística

Aprobada definitivamente polo Pleno da Corporación en sesión celebrada o día 08/01/2010 a Instrución Técnica Urbanística de delimitación do Solo Urbano Consolidado nas Normas Subsidiarias de Planeamento do Concello de Fisterra, faise público o seu contido aos efectos legalmente establecidos: O presente traballo ten por obxecto a interpretación das vixentes Normas Subsidiarias Municipais de Fisterra, aprobadas polo Pleno da Corporación o 17/07/1996 e publicadas no BOP de data 21/08/1996, en diante NN. SS. no marco da Lei 9/2002, de 30 de Decembro, de Ordenación Urbanística e de Protección do Medio Rural de Galicia, tendo en conta as modificacións introducidas pola Lei 15/2004, de 29 de decembro, pola Lei 6/2007, de 11 de Maio e pola Lei 6/2008, de 19 de Xuño, en diante Lei 9/2002. O presente traballo consiste en sinalar as áreas de solo urbano vixente que reune as condicións fácticas de solo urbano consolidado legalmente establecidas. A realización do presente documento ten a consideración de urxente e preliminar polo seu carácter transitorio en tanto non se aprobe definitivamente o Plan Xeral de Ordenación Municipal. O Concello de Fisterra está a elaborar os traballos de redacción do Plan Xeral de Ordenación Municipal, que sustituirá no eido urbanístico ás vixentes NN. SS. Polo procedemento de tramitación dos plans establecido, entre outras lexislacións na Lei 9/2002, o Plan Xeral de Ordenación Municipal do Concello de Fisterra foi aprobado inicialmente polo Pleno da Corporación en sesión extraordinaria celebrada o 31/12/2007. Este acordo de aprobación inicial determina por sí só a suspensión do outorgamento de licenzas no eido do territorio municipal por un tempo máximo de dous anos. En relación con este aspecto o artigo 120°.-) do R. P. indica literalmente que “La aprobación inicial de los Planes, Normas, Programas, Estudios de Detalle o de su reforma determinará por sí sola la suspensión del otorgamiento de licencias para aquellas áreas del territorio objeto del planeamiento, cuyas nuevas determinaciones supongan modificación del régimen urbanístico vigente. No obstante, podrán concederse licencias basadas en el régimen vigente, siempre que se respeten las determinaciones del nuevo planeamiento”. E polo tanto por aplicación do indicado no R. P. poderán concederse licenzas baseadas no réxime vixente, sempre que se respeten as determinación indicadas no novo planeamento. En relación có acordo de aprobar inicialmente o plan, e consecuentemente suspender o outorgamento de licenzas, coa salvedade de cumprir có indicado no novo planeamento, o solo urbano, delimitado no Plan Xeral diferencia entre as dúas categorías de solo urbano, o consolidado do non consolidado, e polo tanto e ata que non se levante a suspensión de outorgamento de licenzas tan só se poderían conceder nos solos clasificados como urbanos en aqueles ámbitos que o Plan Xeral calificara como CONSOLIDADOS. A suspensión de outorgamento de licenzas decretado remata o vindeiro 13/01/2010, e polo tanto poderanse outorgar licenzas baseadas únicamente segundo o disposto nas NN. SS. e tendo en conta as Disposicións Transitorias da Lei 9/2002. O Concello de Fisterra conta cunhas Normas Subsidiarias aprobadas polo Pleno da Corporación o 17/07/1996 e publicadas no BOP de 21/08/1996. As NN. SS. foron redactadas ao abeiro das seguintes Normativas, vixentes no momento de redacción das mesmas. Real Decreto Legislativo 1/1992, de 26 de junio polo que so aproba o texto refundido da Lei sobre o réxime do solo e ordenación urbana (en diante TRLS). Regulamento de Planeamento para o desenvolvemento e aplicación da Lei sobre o Réxime do Solo e Ordenación Urbana, aprobado por Real Decreto 2159/1978, de 23 de Xuño, en diante RD 2159/1978, (en diante RP) Lei 11/1985, de 22 de agosto, de adaptación da do solo a a Galicia (en diante LASGA). Nas NN. SS. para o solo urbano establécese a delimitación de zonas ou eidos con diferente regulamentación (ordenación), mesmo identifica unidades de execución en ámbitos que precisan do mecanismo de distribución de beneficios e cargas. As NN. SS. clasifican como solo urbano conforme ao establecido no artigo 10°.-) do TRLS e no 91.1°. b.-) do RP os terreos comprendidos no perimetro que o define, atendendo a que reúnan algúns dos seguintes requisitos: • Estar dotados de acceso rodado, abastecemento de auga, evacuación de augas residuais e suministro de enerxía eléctrica. • Ter unha ordenación consolidada, por ocupar a edificación, alomenos, as dúas terceiras partes dos espacios aptos para a mesma, ainda que non conten con algún dos servicios citados no párrafo anterior, sempre que se axusten ao que, a respecto dos tema, se conteña nas NN. SS., que no sustancial seguen os criterios establecidos na Circular de 1 de marzo de 1987 (DOG 12/05/1987). Seguindo os criterios establecidos as NN. SS. clasifican como solo urbano os núcleos de Fisterra, San Roque – Anchoa – Escaselas e Sardiñeiro. A normativa das NN. SS. establece para o solo urbano, entre outras, as seguintes ordenanzas ou normas: • Zona de edificación intensiva (El) Comprende aquelas zonas máis densas que se estructuran mercede a un viario, que foi definindo couzadas pechadas (con ou sen espacio interior ou patio) e abertas, sobre das que se foi consolidando unha edificación perimetral entre medianeiras, na que se da ou se quere seguir dando, a existencia de vivenda colectiva. • Zona de edificación semiintensiva (ESI) Comprende aquelas zonas de solo urbano que, estructuradas en base á superposición de viais de xerarquía supralocal sobre un novo viario ou, en casos, sobre do rústico de orixe, teñen servido de apoio a tipoloxías mixturadas de edificación entre medianeiras adosadas e exentas que non acadan a definir unha couzada nidia. • Zona de edificación extensiva (EE) Comprende aquelas zonas de maior esponxamentoda Vila, polo xeral situadas nas áreas de recente expansión, nas que se da, básicamente, o uso de vivenda unifamiliar, exenta ou adosada, sobre do viario de relación existente, ou aquel que se prevé no planeamento para a conformación dunha remodelación análoga do medio urbano que rodea as zonas de edificación intensiva. En relación co marcado polas Disposicións Transitorias da Lei 9/2002, en relación có artigo 12°.-) da mesma, as NN. SS. de Fisterra, para o solo clasificado como urbano non distingue entre as dúas categorías de consolidado e non consolidado. A lexislación urbanística aplicable é a Lei 9/2002. Dado que as NN. SS de Fisterra non non se atopan adaptadas a Lei 9/2002 cómpre aplica-la súa disposición transitoria primeira. En relación ao solo urbano é de aplicación o apartado 1°.-), letras b) e c) da D. T., nos que se indica literalmente: “b) Ao solo urbano dos municipios con planeamento xeral non-adaptado á Lei 1/1997, do solo de Galicia, que reúna as condicións establecidas no artigo 12. a) desta lei, aplicaráselle o disposto nesta para o solo urbano consolidado, sen prexuízo de respecta-la ordenación establecida no planeamento vixente.” “c) Ao resto do solo urbano e, en todo caso, ao incluído en polígonos, unidades de execución ou de actuación, aplicaráselle o disposto por esta lei para o solo urbano non-consolidado e poderá executarse de acordo coas determinacións do planeamento vixente ata a completa execución da súas previsións no prazo máximo de dous anos a partir da entrada en vigor desta lei. Transcorrido este prazo sen que fosen completamente executadas as súas previsións, serán de aplicación os estándares mínimos para dotacións e os límites de edificabilidade establecidos para o solo urbano non-consolidado por esta lei, sendo o ámbito de referencia para a aplicación destes estándares e limitacións o polígono ou unidade de execución ou de actuación.” Para determina-lo réxime aplicable resulta necesario comproba-lo cumprimento do artigo 12°. a.-) da citada Lei para tódolos terreos incluídos polas NN. SS. no solo urbano. Os terreos que non cumpran a condición de solo urbano consolidado e, en todo caso, os incluídos nas unidades de execución non desenvolvidas, serán considerados solo urbano non consolidado. De xeito complementario cómpre ter en conta o artigo 3°.-) da Lei 6/2007, de 11 de maio, de medidas urxentes en materia de ordenación do territorio e do litoral de Galicia por canto se establece a suspensión de novos desenvolvementos urbanísticos en terreos situados a unha distancia inferior a 500 m dende a ribeira do mar. Consonte o punto 2°. b.-) do citado artigo, a suspensión efecta aos terreos clasificados como solo urbano que non reúnen os requisitos establecidos nos artigos 11°.-) e 12°.-) en relación co artigo 16.1°.-) da Lei 9/2002. Neste senso compre dicir que tódalas áreas de solo urbano non consolidado recoñecidas na presente documento atoparíanse afectadas pola suspensión. Como se ten indicado a Lei distingue dentro do solo urbano dúas categorías en función do grado de transformación efectiva da parcela e establece un réxime xurídico do solo diferenciado para cada unha das dúas categorías. Neste mesmo senso se distingue no artigo 12.3°.-) do Real Decreto Lexislativo 2/2008, de 20 de xuño, polo que se aproba o texto refundido da Lei do Solo, en relación co solo urbanizado. Na presente documento considerase como SOLO URBANO CONSOLIDADO aquelas zonas clasificadas polas NN. SS. como SOLO URBANO e que reunen os requisitos contemplados no artigo 12°. a.-) da Lei 9/2002. Por aplicación do citado artigo terán a condición de SOLO URBANO CONSOLIDADO: • Os solares, e dicir as superficies de solo urbano legalmente divididas e aptas para a edificación que, en todo caso conten con acceso por vía pública pavimentada e servizos urbanos de abastecemento de auga potable, evacuación de augas residuais á rede de saneamento, suministro de enerxía eléctrica, alumeado público, en condicións de potencia e caudal axeitadas para os usos permitidos, e que se atopen urbanizadas dacordo coas alineacións e rasantes establecidas no planeamento vixente. • As parcelas que polo seu grado de urbanización efectiva e asumida polo planeamiento urbanístico poidan adquirir a condición de solar mediante obras accesorias e de escasa entidade que poidan executarse simultaneamente coas de edificación ou construcción. Dacordo coa lexislación vixente e a doutrina xurisprudencial, consideranse obras parciais ou accesorias de urbanización as de conexión cós servizos de urbanización existente, a pavimentación da calzada ou o encintado das beirarrúas, así como, no seu caso as que resulten necesarias para regular o viario existente. Deste xeito e tendo en conta que non existe normativa expresa no Concello que determine a situación xurídica no que respecta á diferenciación dos solos urbanos consolidados dos non consolidados, a través do presente determínase como SOLO URBANO CONSOLIDADO: • Aquelas parcelas que teñan sido obxeto de licenza municipal de obras e sobre das cales se teña executado o 100 por 100 das obras de urbanización ou tan só sexa necesario executar obras parciais ou accesorias de urbanización ou no seu caso ceder o solo necesario para regularizar os viais conforme o disposto nas NN. SS. • Aquelas parcelas que non teñan sido obxecto de licenza municipal de obras e se atopen urbanizadas. As xustificacións das condicións impostas polo artigo 12°. a.-) da Lei 9/2002 atopase reflexadas nos diferentes planos que compoñen a documentación gráfica e fotográfica do presente documento, e así refléxase na documentación os viais públicos pavimentados e os servizos urbanos de abastecemento de auga potable, saneamento e suministro de enerxía eléctrica e alumeado público para aquelas zonas do Concello que as NN. SS. clasifican como solo urbano, de tal xeito que aquelas zonas que cumpran as condicións impostas no artigo referido serán consideradas SOLO URBANO CONSOLIDADO. Coa aprobación da Instrucción 1/2009 considerase que se dota ás NN. SS. dunha seguridade xurídica da que carecerían, xa que nelas non se diferencia as categorías de solo urbano mencionadas na Lei 9/2002, e que por aplicación das Disposicións Transitorias desta resulta obrigado diferenciar para a execución do planeamento (concesións de licenzas,.). Indicar que coa redacción do presente documento nin se pretende nin se está a modificar a ordenación fixada polas NN. SS. Tan só se pretende diferenciar as categorías de solo urbano xa delimitado nas NN. SS. motivado este deito pola Disposición Transitoria Primeira da Lei 9/2002, e polo feito do levantamento da suspensión de licencias decretado como consecuencia da aprobación inicial do Plan Xeral. Engadir que a Instrucción 1/2009 non é unha norma xurídica, senon un instrumento que interpreta as NN. SS. dacordo coa Disposición Transitoria Primeira da Lei 9/2002, e que permitirá dotar de maior seguridade na emisión dos informes técnicos e xurídicos aos que fai referencia o artigo 195.2°.-) da Lei 9/2002. Polo tanto, en cada procedemento de concesión de licenzas considérase que se utilizará como motivación para a súa resolución, ainda que poderán os interesados presentar alegacións en caso de estar disconformes coa interpretación aquí realizada. Coa finalidade de expresar gráficamente o resultado da aplicación do réxime transitorio óptase por utiliza-la propia planimetría de ordenación das vixentes NN. SS. O sinalamento das áreas de SOLO URBANO CONSOLIDADO realízase sobre os planos de ordenación a escala 1:2000 mediante un tramado en cor vermella que diferenta os ámbitos considerados que constan no expediente administrativo” Fisterra, 26 de abril de 2010. O Alcalde, José Manuel Traba Fernández